รัฐบาลไทย-ข่าวทำเนียบรัฐบาล-กรมทางหลวง อัพเดตสถานการณ์น้ำท่วมประจำวันที่ 11 ต.ค. 64 ยังผ่านไม่ได้ 15 สายทาง พร้อมช่วยเหลือผู้ประสบภัยต่อเนื่อง
วันจันทร์ที่ 11 ตุลาคม 2564
กรมทางหลวง อัพเดตสถานการณ์น้ําท่วมประจําวันที่ 11 ต.ค. 64 ยังผ่านไม่ได้ 15 สายทาง พร้อมช่วยเหลือผู้ประสบภัยต่อเนื่อง
สถานการณ์ประจําวันที่ 11 ตุลาคม 2564 เวลา 12.30 น. จังหวัดการจราจรที่ผ่านไม่ได้ 7 จังหวัด จํานวน 15 สายทาง 20 แห่ง
กรมทางหลวง (ทล.) กระทรวงคมนาคม ได้ทําการสรุปสถานการณ์อุทกภัยและดินสไลด์ บนทางหลวง ประจําวันที่ 11 ตุลาคม 2564 เวลา 12.30 น. พบทางหลวงถูกน้ําท่วมและดินสไลด์ในพื้นที่ 10 จังหวัด ได้แก่ จังหวัดขอนแก่น มหาสารคาม นนทบุรี อ่างทอง พระนครศรีอยุธยา สุพรรณบุรี นครสวรรค์ จํานวน 22 สายทาง 50 แห่ง ทางหลวงที่การจราจรผ่านได้ 30 แห่ง และการจราจรผ่านไม่ได้ 15 สายทาง 20 แห่ง
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า นายศักดิ์สยาม ชิดชอบ รัฐมนตรีว่าการกระทรวง กําชับหน่วยงานที่เกี่ยวข้องรับมือพายุดีเปรสชันเตี้ยนหมู่ โดยให้ดําเนินการตามแผนบรรเทาสาธารณภัยอย่างเคร่งครัด พร้อมวางแนวทางป้องกัน ฟื้นฟู เยียวยาหลังสถานการณ์คลี่คลายในทุกมิติ พร้อมทั้งเฝ้าระวังตลอด 24 ชั่วโมง เพื่อช่วยเหลือประชาชนที่ได้รับผลกระทบอย่างทันท่วงที และประชาสัมพันธ์การดําเนินการให้ประชาชนให้รับทราบมีรายละเอียด สถานการณ์ประจําวันที่ 11 ตุลาคม 2564 เวลา 12.30 น. จังหวัดการจราจรที่ผ่านไม่ได้ 7 จังหวัด จํานวน 15 สายทาง 20 แห่ง รายละเอียดดังนี้
1. จังหวัดขอนแก่น จํานวน 5 แห่ง 4 สายทาง ได้แก่
- ทล.2 ท่าพระ - ขอนแก่น ช่วง กม. ที่ 329 มีเจ้าหน้าที่อํานวยความสะดวกด้านการจราจร
- ทล.12 ขอนแก่น - พรหมนิมิตร ช่วง กม. ที่ 565
- ทล.2065 พล - ลําชี ช่วง กม. ที่ 33+625 ละ กม.ที่ 33+785 น้ํากัดเซาะคันทางสไลด์ การจราจรผ่านไม่ได้
- ทล.2131 บ้านสะอาด - เหล่านางงาม พื้นที่ อําเภอเมือง ช่วง กม. ที่ 6 - 7
2. จังหวัดมหาสารคาม ทล.213 มหาสารคาม - หนองขอน พื้นที่ อ.กันทรวิชัย ช่วง กม.ที่ 5
3. จังหวัดนนทบุรี 3 แห่ง 3 สายทาง ได้แก่
- ทล.302 สะพานพระนั่งเกล้า - ต่างระดับบางใหญ่ พื้นที่ อําเภอบางบัวทอง ช่วง กม. ที่ 16 และ กม. ที่ 17
- ทล.307 แยกสวนสมเด็จ - สะพานนนทบุรี พื้นที่ อําเภอปากเกร็ด ช่วง กม. ที่ 0
4. จังหวัดอ่างทอง จํานวน 5 แห่ง 3 สายทาง ได้แก่
- ทล.32 นครหลวง - อ่างทอง พื้นที่ อ.บางปะหัน ช่วง กม. ที่ 32 กม. ที่ 33 กม. ที่39
- ทล.33 นาคู - ป่าโมก พื้นที่ อําเภอป่าโมก ช่วง กม. ที่ 36
- ทล.309 บางเสด็จ - แยกที่ดิน พื้นที่ อ.เมือง ช่วง กม. ที่ 52 - 53
5. จังหวัดพระนครศรีอยุธยา จํานวน 3 แห่ง 2 สายทาง ได้แก่
- ทล.347 บางกระสั้น - บางปะหัน พื้นที่ อ.พระนครศรีอยุธยา ช่วง กม. ที่ 40
- ทล.3263 อยุธยา - ไผ่กองดิน พื้นที่ อําเภอบางบาล ช่วง กม. ที่ 10 และ 11
6. จังหวัดสุพรรณบุรี จํานวน 2 แห่ง 2 สายทาง ได้แก่
- ทล.33 สุพรรณบุรี - นาคู พื้นที่ อําเภอเมือง ช่วง กม. ที่ 9
- ทล.340 สาลี - สุพรรณบุรี นที่ อําเภอบางปลาม้า ช่วงกม.ที่59
7. จังหวัดนครสวรรค์ จํานวน 1 แห่ง ได้แก่ ทล.1 บ้านหว้า - วังไผ่ พื้นที่ อําเภอตาคลี ช่วง กม. ที่ 339
โดยแขวงทางหลวงในพื้นที่เร่งให้ความช่วยเหลือดูแลประชาชนที่ได้รับผลกระทบจากสถานการณ์น้ําท่วม น้ําป่าไหลหลาก ดินสไลด์ พร้อมเร่งระบายน้ําและบํารุงรักษาเส้นทาง โดยบูรณาการร่วมกับหน่วยงานที่เกี่ยวข้อง เพื่อบรรเทาความเดือนร้อนของประชาชนและให้ประชาชนได้รับความสะดวกปลอดภัยจากการสัญจรโดยเร็วที่สุดอย่างต่อเนื่อง 24 ชั่วโมง
ทั้งนี้ ทล. ได้สั่งการให้ สํานักงานทางหลวง แขวงทางหลวง หมวดทางหลวงทั่วประเทศ เฝ้าระวัง และติดตามสถานการณ์อย่างใกล้ชิด หากมีพื้นที่ใดประสบปัญหา เจ้าหน้าที่จะเข้าพื้นที่เพื่อช่วยเหลือประชาชนที่ได้รับความเดือดร้อนทันที ตามนโยบายนายศักดิ์สยาม ชิดชอบ รัฐมนตรีว่าการกระทรวง นอกจากนี้ ทล. ได้ติดตั้งป้ายเตือนและอุปกรณ์ความปลอดภัย อุปกรณ์นําทาง ในบริเวณทางหลวงที่ถูกน้ําท่วม พร้อมเฝ้าระวังสถานการณ์จนกว่าจะคลี่คลาย โดยขอให้ประชาชนผู้ใช้ทางโปรดใช้ความระมัดระวังในการเดินทาง ปฏิบัติตามป้ายเตือน ป้ายแนะนํา และคําแนะนําของเจ้าหน้าที่อย่างเคร่งครัด หากประชาชนต้องการสอบถามสภาพเส้นทาง สภาพการจราจร หรือต้องการความช่วยเหลือสามารถติดต่อ ได้ที่สํานักงานทางหลวง แขวงทางหลวง หมวดทางหลวงในพื้นที่ และสายด่วนกรมทางหลวง โทร. 1586 (โทรฟรีทุกเครือข่ายตลอด 24 ชั่วโมง) และสามารถติดตามการรายงานสถานการณ์สภาพเส้นทางและเส้นทางเลี่ยงได้ที่ทวิตเตอร์กรมทางหลวง @prdoh1